**ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**ΕΡΤ2 – Τροποποιήσεις προγράμματος**

**ΚΥΡΙΑΚΗ 11/9/2022**

**----------------------------**

**23:30 ΜΙΚΡΕΣ ΙΣΤΟΡΙΕΣ**

**23:40 ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ (Αλλαγή ταινίας)**

**«Λάβετε θέσεις» Κ12 GR live streaming & διαθέσιμο στο ERTFLIX**

**Κοινωνικό δράμα, παραγωγής 1973**.

**Σκηνοθεσία-σενάριο:** Θεόδωρος Μαραγκός

**Διεύθυνση φωτογραφίας:** Νίκος Πετανίδης

**Παίζουν:** Βαγγέλης Καζάν, Χρήστος Τόλιος, Κώστας Τσάκωνας, Βασίλης Τσιπίδης, Φανή Τόλιου, Κώστας Αλεξανδράκης, Μήτσος Ασημακόπουλος, Ηλίας Χαλιακόπουλος, Αγγελική Μαραγκού, Σαράντης Σύλλας, Βασίλης Τσιμπίδης, Κώστας Τζικάκης

**Υπόθεση:** Στα Φιλιατρά, μια μισοέρημη πολίχνη της Μεσσηνίας, όσοι αγρότες έχουν απομείνει βρίσκονται σ’ έναν διαρκή αγώνα για να ξεπληρώσουν τα χρέη τους στην Αγροτική Τράπεζα. Ένας ράφτης και παλιός δρομέας, ο Ανδρέας (Βαγγέλης Καζάν), που αποτελεί και τη συνείδηση του τόπου, βιώνει την αφόρητη μοναξιά και πνίγεται από την ανία. Κάπου-κάπου τρέχει σε αυτοσχέδιους τοπικούς αγώνες, αλλά αυτό δεν του αρκεί.

Απαυδισμένος εγκαταλείπει τα Φιλιατρά κι όπως πολλοί άλλοι έρχεται στην Αθήνα, αλλά κι εκεί οι συνθήκες της ζωής είναι αντίξοες και αδιέξοδες. Ο Ανδρέας συνθλίβεται μέσα στον αστικό κυκεώνα, σ’ αντίθεση μ’ έναν γνωστό του νεαρό, τον Βασίλη, στο πρόσωπο του οποίου διακρίνεται η αισιοδοξία και η ελπίδα για ένα καλύτερο αύριο.

**Βραβεία – Διακρίσεις:**

Η ταινία κέρδισε τρία βραβεία στο 14ο Φεστιβάλ Ελληνικού Κινηματογράφου Θεσσαλονίκης 1973 (καλύτερης καλλιτεχνικής ταινίας, φωτογραφίας, πρωτοεμφανιζόμενου σκηνοθέτη) και τιμητική διάκριση ερμηνείας στον Βαγγέλη Καζάν.

**01:00 Η ΤΕΧΝΗ ΤΗΣ ΚΡΙΣΗΣ, Η ΠΕΡΙΠΤΩΣΗ ΤΟΥ ΘΕΑΤΡΟΥ Α' ΤΗΛΕΟΠΤΙΚΗ ΜΕΤΑΔΟΣΗ Κ8 GR live streaming & διαθέσιμο στο ERTFLIX**

**Ντοκιμαντέρ, παραγωγής 2014.**

**Αθήνα 2011-2013.** Για περίπου δύο χρόνια -από την άνοιξη του 2011 έως το καλοκαίρι του 2013- ακολουθούμε πρόβες και παραστάσεις. Συναντήσαμε καλλιτέχνες παθιασμένους με τη δουλειά τους. Με λίγα ή καθόλου χρήματα, προχωρούν σε πείσμα των καιρών, της γενικής κατήφειας και του φόβου που έχει επιφέρει η οικονομική κρίση.

Τα πρόσωπα και οι εικόνες της Αθήνας της κρίσης είναι ο «καμβάς» που κτίζουμε την ιστορία μας.

***«Η κρίση για έναν καλλιτέχνη είναι μία δοκιμασία διπλή, γιατί πρέπει και να τη ζήσει αναγκαστικά αλλά και με κάποιο τρόπο να τη μεταφέρει στο έργο του».***Τα λόγια αυτά του σκηνοθέτη **Στάθη Λιβαθινού** περιγράφουν την κινητήρια δύναμη που ωθεί όλους αυτούς τους ανθρώπους να μη σταματήσουν να δουλεύουν για το θέατρο .

Έτσι, σε πείσμα των καιρών, τα πρώτα χρόνια της κρίσης, ο χώρος του θεάτρου παραμένει ζωντανός και ανθίζει.

Δρουν και αντιδρούν σ’ αυτό που ζουν με την τέχνη τους.

Η ελληνική πραγματικότητα, κοινωνική και οικονομική, γίνεται τροφή για δημιουργία. Οι άνθρωποι του θεάτρου ανταποκρίνονται στην πρόκληση της μεγάλης κρίσης.

Η αγάπη τους για το θέατρο γίνεται πείσμα και η ανάγκη να πουν τις δικές τους ιστορίες μεγαλώνει.

Με μηδενικούς σχεδόν προϋπολογισμούς, εξορμούν σε δρόμους, πλατείες, αυτοσχέδιους χώρους, ή στην καλύτερη περίπτωση σε μικρά θέατρα, δρώντας και αντιδρώντας στην πιο σημαντική στιγμή της μεταπολεμικής Ιστορίας της χώρας τους.

Το κοινό ανταποκρίνεται, ακολουθεί και συμμετέχει, εκπλήσσοντας όλους αυτούς που προέβλεπαν τον μαρασμό του θεάτρου. Η συνάντηση των δύο πόλων, μοναδική σε ένταση, συγκίνηση και ομορφιά, σχηματίζει νησίδες ελπίδας και προβληματισμού, σε μια θάλασσα απαισιοδοξίας και αβεβαιότητας.

Η **«ΙΛΙΑΔΑ»** του Ομήρου, σε σκηνοθεσία Στάθη Λιβαθινού, το έργο του Γιάννη Μαυριτσάκη **«VITRIOLI»,** σε σκηνοθεσία του Γάλλου σκηνοθέτη Olivier Py στο Εθνικό Θέατρο, οι **«ΒΑΚΧΕΣ»** του Ευριπίδη, στο Φεστιβάλ των Αισχυλείων στην Ελευσίνα σε σκηνοθεσία Μάρθας Φριντζήλα, η **«ΑΝΤΙΓΟΝΗ»** του Σοφοκλή, σε σκηνοθεσία Τάκη Τζαμαργιά, σε υπαίθρια παράσταση στην Πλατεία Θεάτρου το καλοκαίρι του 2012, το χορο-θεατρικό **«ΜEMORANDUM»** της Τζένης Αργυρίου, η **κατάληψη του Θεάτρου ΕΜΠΡΟΣ** την άνοιξη του 2011, η συμπαραγωγή της Στέγης Γραμμάτων και Τεχνών με τίτλο το καίριο ερώτημα **«SHOULD I STAY, OR SHOULD I GO»** των Πρόδρομου Τσινικόρη και Ανέστη Αζά, η παράσταση **«ΓΙΟΙ ΚΑΙ ΚΟΡΕΣ»,** μια παράσταση για την αναζήτηση της Ευτυχίας του Γιάννη Καλαβριανού στο θέατρο BIOS, αλλά και ένα θέατρο που οι ηθοποιοί κτίζουν από το μηδέν με τα χέρια τους και με ανακυκλωμένα υλικά, το **CARTEL,** στο **Βοτανικό,** είναι τα «παραδείγματα» αυτού του ντοκιμαντέρ.

• Η ταινία προβλήθηκε στο 16ο Φεστιβάλ Ντοκιμαντέρ της Θεσσαλονίκης τον Μάρτιο του 2014 και στη συνέχεια για 2 εβδομάδες στην Ταινιοθήκη της Ελλάδος

• Το 2015 βραβεύτηκε στο London Greek Film Festival με το βραβείο «Καλύτερου Δημιουργικού Ντοκιμαντέρ»

• Επίσημη συμμετοχή στο Doc Outlook International Market στο Φεστιβάλ Visions du Reel (Nyon, Suisse)

**Σκηνοθεσία:** Κατερίνα Πατρώνη

**Ιδέα-έρευνα-σενάριο:** Ίλια Παπασπύρου

**Παραγωγός:** Ίλια Παπασπύρου

**Παραγωγή:** ART FILES PRODUCTIONS, 2014

**Με την υποστήριξη** του Ελληνικού Κέντρου Κινηματογράφου

**Διεύθυνση φωτογραφίας:** Δημήτρης Μπακάλμπασης

**Μοντάζ:** Θανάσης Ντόβας

**Ήχος:** Δημήτρης Κανελλόπουλος, Kώστας Κουτελιδάκης

**Μουσική επιμέλεια:** Cayetano. Θανάσης Ντόβας

**Συμπληρωματικές λήψεις:** Χρήστος Μπάρμπας, Δάφνη Τόλη, Στάθης Γαλαζούλας

**Time Lapse τίτλων τέλους:** Φαίδωνας Γραμματικός

**Ηλεκτρολόγος:** Γιώργος Καραγιάννης

**Οργάνωση παραγωγής:** Κυριάκος Χατζημιχαηλίδης

**Υποτιτλισμός:** Γιάννης Βαλκανιώτης -BD/DVD Authoring Digital Services

**Τίτλοι τέλους:** Νίκος Καλλιγάς

**Επεξεργασία εικόνας:** 2|35

**Ευχαριστούμε ιδιαίτερα τους** Γιάννη Αγγελάκα και Cayetano για την ιδιαίτερη συμμετοχή τους στη μουσική της ταινίας

**------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**---------------------------------------**

**02:00 ΕΠΙΚΙΝΔΥΝΕΣ (Ε) ημέρας**

**03:00 ΣΑΝ ΠΑΡΑΜΥΘΙ (Ε) ημέρας**

**03:45 VAN LIFE - Η ΖΩΗ ΕΞΩ (Ε) ημέρας**

**04:15 POP HELLAS, 1951-2021: Ο ΤΡΟΠΟΣ ΠΟΥ ΖΟΥΝ ΟΙ ΕΛΛΗΝΕΣ (Ε) ημέρας**

**05:10 ΠΟΠ ΜΑΓΕΙΡΙΚΗ – Ε΄ ΚΥΚΛΟΣ (Ε) ημέρας**

**06:05 ΧΩΡΙΣ ΠΥΞΙΔΑ (Ε) ημέρας**

**ΠΕΜΠΤΗ 15/9/2022**

-----------------------------

**21:00 ΑΚΡΑΙΕΣ ΚΑΤΑΣΚΕΥΑΣΤΙΚΕΣ ΑΠΟΤΥΧΙΕΣ (Ε)**

**22:00 ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ Κ16 W live streaming & διαθέσιμο στο ERTFLIX GR**

**«1922»**

**Ιστορικό δράμα, παραγωγής 1978.**

**Σκηνοθεσία:** Νίκος Κούνδουρος

**Σενάριο:** Νίκος Κούνδουρος, Στρατής Καρράς

**Διεύθυνση φωτογραφίας:** Νίκος Καβουκίδης

**Μοντάζ:** Πάνος Παπακυριακόπουλος

**Διεύθυνση ήχου:** Θανάσης Γεωργιάδης

**Ηχοληψία:** Ανδρέας Αχλάδης, Νίκος Αχλάδης

**Ηχητικά εφέ:** Hans Kramski

**Σκηνικά:** Μικές Καραπιπέρης

**Kοστούμια:** Διονύσης Φωτόπουλος

**Μακιγιάζ:** Γιώργος Σταυρακάκης

**Παραγωγή:** Ελληνικό Κέντρο Κινηματογράφου

**Εκτέλεση παραγωγής:** Γιάννης Πετροπουλάκης, Πέτρος Ράπτης

**Πρωταγωνιστούν:** Αντιγόνη Αμανίτου, Μπέτυ Βαλάση, Όλγα Τουρνάκη, Ζαχαρίας Ρόχας, Ελεωνόρα Σταθοπούλου, Βασίλης Λάγγος, Νίκος Κάπιος, Βάσος Ανδρονίδης, Βασίλης Κολοβός, Άλκης Παναγιωτίδης, Γιάννης Ροζάκης, Γιώργος Χαραλαμπίδης, Γρηγόρης Ντούνης, Βασίλης Τσάγκλος, Μιχάλης Γιαννάτος, Κατερίνα Γώγου, Όλια Λαζαρίδου, Μαίρη Θηβαίου, Πέτρος Ζαρκάδης, Μηνάς Χατζησάββας, Ντίνος Δουλγεράκης, Κώστας Μπακάλης, Νίκος Τσαχιρίδης, Σταμάτης Τζελέπης, Δημήτρης Καταλειφός, Παναγιώτης Μποτίνης, Δημήτρης Κούκης

**Διάρκεια:** 127΄

**Υπόθεση:** Οι δραματικές συνέπειες της Μικρασιατικής Καταστροφής, μέσα από τις ιστορίες τριών κεντρικών χαρακτήρων που δεν κατόρθωσαν να επιβιβασθούν στα πλοία για την Ελλάδα, αλλά σύρθηκαν στις άγονες πεδιάδες της Ανατολίας, για να υποκύψουν στην πείνα, στη δίψα και στο μαχαίρι του νικητή.

Το σενάριο της ταινίας βασίστηκε στο μυθιστόρημα-αυτοβιογραφία του Ηλία Βενέζη «Το νούμερο 31328».

**Βραβεία - Διακρίσεις**

Η ταινία συμμετείχε στο 19ο Φεστιβάλ Κινηματογράφου Θεσσαλονίκης το 1978 και απέσπασε εννέα βραβεία: Καλύτερης ταινίας μεγάλου μήκους, σκηνοθεσίας, σεναρίου, φωτογραφίας, σκηνογραφίας, Α' Γυναικείου ρόλου (Ελεωνόρα Σταθοπούλου), Β' Ανδρικού ρόλου (Βασίλης Λάγγος), τιμητική διάκριση για το μακιγιάζ, τιμητική διάκριση ερμηνείας (Αντιγόνη Αμανίτου).

Τέσσερα χρόνια αργότερα, το 1982, η ταινία συμμετείχε στο Κινηματογραφικό Φεστιβάλ του Κέιπ Τάουν, όπου απέσπασε δύο βραβεία: Καλύτερης ταινίας, καλύτερης σκηνοθεσίας.

**00:15 ΜΙΚΡΕΣ ΙΣΤΟΡΙΕΣ Κ12 W live streaming & διαθέσιμο στο ERTFLIX GR**

**«Land»**

**Ταινία μικρού μήκους κινούμενων σχεδίων, παραγωγής 2019.**

**Σκηνοθεσία:** Αντζέλικα Λένα (Angelica Lena), Θεοδώρα Πασκουινέλλι (Teodora Pasquinelli)

**Φωτογραφία:** Παύλος Μαυρικίδης

**Μοντάζ:** Αντζέλικα Λένα

**Ήχος:** Στέλιος Κουπετόρης

**Παραγωγή:** ΕΡΤ Α.Ε.

**Συμπαραγωγή:** Libellula Productions

**Παίζουν:** Jasmin Momen Meah, Νίκος Σπυρέλης

**Διάρκεια:** 6΄

**Υπόθεση:** Σε ένα νησί, κατά τη διάρκεια της νύχτας, συναντιoύνται άνθρωποι με διαφορετικά χαρακτηριστικά.

Ανάμεσα στη φαντασία και στην πραγματικότητα, ένα νεαρό κορίτσι σώζεται ακούσια από έναν μεθυσμένο άντρα.

**00:30 ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ Κ12 GR live streaming & διαθέσιμο στο ERTFLIX**

**«Αύριο περνάω απέναντι»** **(Demain, je traverse / I Will Cross Tomorrow)**

**Κοινωνικό δράμα, συμπαραγωγής Γαλλίας-Ελλάδας-Ολλανδίας-Λουξεμβούργου 2019.**

**Σκηνοθεσία-σενάριο:** Sepideh Farsi (Σεπιντέ Φαρσί)

**Εκτέλεση παραγωγής:** Παναγιώτης Καραμπίνης

**Εντεταλμένος παραγωγός:** Thierry Lenouvel

**Διεύθυνση φωτογραφίας:** Παντελής Μαντζανάς

**Μοντάζ:** Μπονίτα Παπαστάθη

**Ήχος:** Gerben Kokmeijer

**Μουσική:** Erik Truffaz

**Σκηνογράφος:** Σπύρος Λάσκαρης

**Ενδυματολόγος:** Μαγιού Τρικεριώτη

**Συμπαραγωγή:** Cine-Sud Promotion (Γαλλία), Pan Entertainment S.A. (Ελλάδα), Volya Films (Ολλανδία), Tarantula Luxembourg Sarl (Λουξεμβούργο)  
**Συμμετέχουν:** ΕΡΤ Α.Ε., Ελληνικό Κέντρο Κινηματογράφου

**Παίζουν:** Μαρίσσα Τριανταφυλλίδου, Hanna Issa, Λυδία Φωτοπούλου, Αλέξανδρος Βαρδαξόγλου, Βασίλης Κουκαλάνι, Αλέξανδρος Μυλωνάς

**Διάρκεια:** 99΄  
**Υπόθεση:** Ένας Σύρος πρόσφυγας διασχίζει με βάρκα το Αιγαίο, για να καταλήξει στη Λέσβο, στο Κέντρο Πρώτης Υποδοχής Προσφύγων και Μεταναστών. Εκεί γνωρίζει μια Ελληνίδα αστυνομικό και δημιουργεί μαζί της μια ιδιόμορφη σχέση.

Μια σχέση που εξελίσσεται παράλληλα με την υπόλοιπη ζωή τους, αλλάζοντας την κοσμοθεωρία τους...

**------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**---------------------------------------**

**02:15 ΑΚΡΑΙΕΣ ΚΑΤΑΣΚΕΥΑΣΤΙΚΕΣ ΑΠΟΤΥΧΙΕΣ (Ε) ημέρας**

**03:05 ΕΣ ΑΥΡΙΟΝ ΤΑ ΣΠΟΥΔΑΙΑ - ΠΟΡΤΡΑΙΤΑ ΤΟΥ ΑΥΡΙΟ – ΣΤ΄ ΚΥΚΛΟΣ (Ε) ημέρας**

**03:35 ΥΠΕΡΣΙΒΗΡΙΚΗ ΠΕΡΙΠΕΤΕΙΑ ΜΕ ΤΗΝ ΤΖΟΑΝΑ ΛΑΜΛΕΪ (Ε) ημέρας**

**04:30 CHEF EXCHANGE (Ε) ημέρας**

**05:30 ΜΙΣ ΜΑΡΠΛ- Γ΄ ΚΥΚΛΟΣ (Ε) ημέρας**